เอกสารสอบราคาซื้อ  เลขที่  ๒  /๒๕๕๖
เรื่อง สอบราคาซื้อครุภัณฑ์ไฟฟ้าและวิทยุ เครื่องรับส่ง - วิทยุ   ประจำปีงบประมาณ  พ.ศ.๒๕๕๖
ตามประกาศองค์การบริหารส่วนตำบลควนพัง ลงวันที่  ๒๗  สิงหาคม  ๒๕๕๖
-------------------------

                  องค์การบริหารส่วนตำบลควนพัง ซึ่งต่อไปนี้เรียกว่า “องค์การบริหารส่วนตำบลควนพัง”   มีความประสงค์จะสอบราคาซื้อครุภัณฑ์ไฟฟ้าและวิทยุ เครื่องรับ – ส่งวิทยุ ชนิดมือถือ กำลังส่งไม่น้อยกว่า   ๕ วัตต์  จำนวน ๒๐ เครื่อง   ราคากลางในการจัดซื้อ  ๒๔๐,๐๐๐  บาท ( สองแสนสี่หมื่นบาทถ้วน )         โดยแต่ละเครื่อง  มีรายละเอียด ดังนี้
 
 ๑. คุณลักษณะทั่วไป
 
๑.๑  เป็นเครื่องวิทยุสื่อสาร ระบบ  VHF/ FM ชนิดมือถือกำลังส่งไม่น้อยกว่า  ๕  วัตต์ เป็นเครื่องวิทยุแบบสังเคราะห์ความถี่ประเภท ๒  

๑.๒ ตั้งคลื่นความถี่ด้วยเครื่องตั้งความถี่  ( Programmer ) และเป็นเครื่องที่ผ่านการตรวจสอบและรับรองมาตรฐานเครื่องโทรคมนาคมและอุปกรณ์จาก กสทช.แล้ว  ( ต้องนำเอกสารมาแสดง ) 

๑.๓ ตัวเครื่องต้องทำจากวัสดุที่มีความเหนียว มีความแข็งแรงทนทาน และได้รับรองมาตรฐาน MIL – STD ๘๑๐

๑.๔  มีย่านความถี่ใช้งานตั้งแต่  ๑๓๖ – ๑๗๔ MHz


๑.๕  มีจำนวนช่องใช้งานไม่น้อยกว่า  ๑๒๐  ช่อง

๑.๖  แบตเตอรี่ ชนิดลิเธียม ( Li- iON)  ซึ่งมีความจุไม่ต่ำกว่า ๑,๘๐๐  MAh


๑.๗  มีจอแสดงผล Display ช่องความถี่ใช้งาน เป็นแบบ LCD และต้องมีระบบแสงสว่างเพื่อความสะดวกในการใช้งานในที่มืด

  ๒.อุปกรณ์ประกอบต่อเครื่อง

๒.๑ เครื่องวิทยุสื่อสาร คุณลักษณะตามข้อ  ๑   จำนวน  ๑  เครื่อง

๒.๒ แบตเตอรี่ของแท้จากโรงงานที่ได้รับมาตรฐาน พร้อมแนบหนังสือรับรอง   จำนวน  ๑  ก้อน

๒.๓ แท่นชาร์ตแบบตั้งโต๊ะ   จำนวน ๑   ตัว

๒.๔ เสาอากาศยางเป็นของแท้ยี่ห้อเดียวกับเครื่องวิทยุ สามารถหักงอได้   จำนวน  ๑  ต้น

๒.๕ เสาอากาศชัก  จำนวน  ๑  ต้น

๒.๖  คลิปหนีบเข็มขัด  จำนวน  ๑  อัน

๒.๗ อุปกรณ์วิทยุมือถือทุกอย่างต้องเป็นยี่ห้อเดียวกัน


๒.๘  คู่มือการใช้งานภาษาไทย   จำนวน  ๑  เล่ม
-๒ -
               ซึ่งพัสดุที่จะซื้อนี้จะต้องเป็นของแท้ ของใหม่ ไม่เคยใช้งานมาก่อน ไม่เป็นของเก่า อยู่ในสภาพที่จะใช้งานได้ทันที และมีคุณลักษณะเฉพาะตรงตามที่กำหนดไว้ในเอกสารสอบราคาฉบับนี้ โดยมี   ข้อแนะนำและข้อกำหนดดังต่อไปนี้ 
๑. เอกสารแนบท้ายเอกสารสอบราคา


๑.๑ รายละเอียดคุณลักษณะเฉพาะ


๑.๒ แบบใบเสนอราคา


๑.๓ แบบสัญญาซื้อขาย


๑.๔ แบบหนังสือค้ำประกัน (หลักประกันสัญญา)



๑๕ บัญชีรายการเอกสารที่ยื่นพร้อมกับการเสนอราคา
๒.คุณสมบัติของผู้เสนอราคา


๒.๑  ผู้เสนอราคาต้องเป็นผู้มีอาชีพขายพัสดุที่สอบราคาซื้อ และต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น หรือห้ามติดต่อหรือห้ามเข้าเสนอราคากับองค์การบริหารส่วนตำบลควนพัง




๒.๒ ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธ ไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น


๒.๓ ไม่เป็นผู้มีผลประโยชน์หรือมีส่วนได้เสียร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลควนพัง  อำเภอร่อนพิบูลย์  จังหวัดนครศรีธรรมราช ณ วันประกาศสอบราคาหรือไม่เป็นผู้กระทำอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้


๒.๔ ผู้เสนอราคาจะต้องมีเอกสารจดทะเบียนการค้าเกี่ยวกับอุปกรณ์วิทยุโทรคมนาคมและได้รับอนุญาตจากกรมไปรษณีย์เพื่อให้ค้าวิทยุคมนาคม ( ต้องนำสำเนาพร้อมตัวจริงมาแสดงในวันที่ยื่นซอง)

๒.๕ เครื่องที่นำมาเสนอราคา ต้องมีหนังสือรับรองอะไหล่มีอายุไม่น้อยกว่า ๓ ปี นับจากวันเสนอราคา จากบริษัทผู้ผลิตหรือผู้นำเข้า ( ต้องนำสำเนาพร้อมตัวจริงมาแสดงในวันที่ยื่นซอง )

๓.หลักฐานการเสนอราคา


ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคา ดังนี้


๓.๑ สำเนาหนังสือรับรองการจดทะเบียนหุ้นส่วนบริษัทและสำเนาใบทะเบียนภาษี    มูลค่าเพิ่ม (ถ้ามี) พร้อมทั้งรับรองสำเนาถูกต้อง


สำหรับผู้ประกอบการประเภทร้านค้าจะต้องมีสำเนาหนังสือจดทะเบียนพาณิชย์และใบทะเบียนภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง


๓.๒ หนังสือมอบอำนาจซึ่งปิดอากรแสตมป์ตามกฎหมาย ในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน


๓.๓ บัญชีรายการเอกสารทั้งหมดที่ได้ยื่นพร้อมกับซองสอบราคา รวมทั้งรายการและจำนวนตัวอย่าง (ถ้ามี)
-๓ -
       
๔.  การยื่นซองสอบราคา


๔.๑ ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้ โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ ชัดเจน จำนวนเงินที่เสนอจะต้องระบุตรงกันทั้งตัวเลขและตัวอักษรโดยไม่มีการ ขูด ลบ หรือแก้ไข หากมีการขูดลบ ตก เติม แก้ไข เปลี่ยนแปลง จะต้องลงลายมือชื่อผู้เสนอราคา พร้อมประทับตรา (ถ้ามี) กำกับไว้ด้วยทุกแห่ง 


๔.๒ ผู้เสนอราคาจะต้องเสนอราคาเป็นเงินบาท และเสนอราคาเพียงราคาเดียวโดยเสนอราคารวม และหรือราคาต่อหน่วย และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกัน ให้ถือตัวหนังสือเป็นสำคัญ โดยคิดราคารวมทั้งสิ้นซึ่งรวมค่าภาษีมูลค่าเพิ่ม และภาษีอากรอื่น ค่าขนส่ง ค่าจดทะเบียน และ    ค่าใช้จ่ายอื่น ๆ ทั้งปวงจนกระทั่งส่งมอบพัสดุให้
            
 
ราคาที่เสนอ จะต้องเสนอกำหนดยืนราคาไม่น้อยกว่า ๖๐ วัน นับแต่วันเปิดซองสอบราคา โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอ ราคามิได้


๔.๓ ผู้เสนอราคาจะต้องเสนอกำหนดเวลาส่งมอบพัสดุ ไม่เกิน ๓๐ วัน นับถัดจากวันลงนามในสัญญาซื้อขาย


๔.๔ ผู้เสนอราคาจะต้องส่งแคตตาล็อก และหรือแบบรูปรายการละเอียด คุณลักษณะเฉพาะของเครื่องรับ - ส่งวิทยุไปพร้อมใบเสนอราคาเพื่อประกอบการพิจารณา    หลักฐานดังกล่าวนี้  องค์การบริหารส่วนตำบลควนพังจะยึดไว้เป็นเอกสารของทางราชการ


สำหรับแคตตาล็อก ที่แนบให้พิจารณา หากเป็นสำเนารูปถ่ายจะต้องรับรองสำเนาถูกต้องโดยผู้มีอำนาจทำนิติกรรมแทนนิติบุคคล หรือบุคคลธรรมดาที่เข้าสอบราคา หากคณะกรรมการเปิดซอง  สอบราคามีความประสงค์จะขอดูต้นฉบับแคตตาล็อก ผู้เสนอราคาจะต้องนำต้นฉบับมาให้คณะกรรมการ  เปิดซองสอบราคาตรวจสอบ ภายใน   ๗   วัน


๔.๕  ก่อนยื่นซองสอบราคา ผู้เสนอราคาควรตรวจดูรูปแบบและ รายละเอียดคุณลักษณะเฉพาะ ฯลฯ ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา


๔.๖  ผู้เสนอราคาจะต้องยื่นซองสอบราคาที่ปิดผนึกซองเรียบร้อย จ่าหน้าซองถึงประธานคณะกรรมการเปิดซองสอบราคา โดยระบุไว้ที่หน้าซองว่า     “ใบเสนอราคาตามเอกสารสอบราคาซื้อเลขที่    ๒ /๒๕๕๖ ” โดยยื่นซองในระหว่างวันที่  ๒๗  สิงหาคม  ๒๕๕๖  –  ๑๖  กันยายน  ๒๕๕๖  ตั้งแต่เวลา ๐๘.๓๐ - ๑๖.๓๐ น. ในวันและเวลาราชการ ยื่นซองสอบราคา   ณ  ส่วนการคลังองค์การบริหารส่วนตำบลควนพัง และในวันที่   ๑๗   กันยายน  ๒๕๕๖   ตั้งแต่เวลา  ๐๘.๓๐ น. – ๑๖.๓๐ น. ยื่นซองสอบราคา        ณ  ศูนย์รวมข้อมูลข่าวสารการซื้อ/การจ้างขององค์การบริหารส่วนตำบลระดับอำเภอ (สำนักงานท้องถิ่นอำเภอร่อนพิบูลย์)
-๔ -



เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาด และคณะกรรมการเปิดซองสอบราคา จะเปิดซองสอบราคาในวันที่ ๑๘  กันยายน ๒๕๕๖ ตั้งแต่เวลา ๑๓.๐๐ น. เป็นต้นไป ณ ศูนย์รวมข้อมูลข่าวสารการซื้อ/การจ้างขององค์การบริหารส่วนตำบลระดับอำเภอ (สำนักงานท้องถิ่นอำเภอร่อนพิบูลย์)  
         
๕. หลักเกณฑ์และสิทธิในการพิจารณาราคา
    

๕.๑ ในการสอบราคาครั้งนี้ องค์การบริหารส่วนตำบลควนพังจะพิจารณาตัดสินด้วยราคารวม
 

๕.๒ หากผู้เสนอราคารายใดมีคุณสมบัติไม่ถูกต้องตามข้อ ๒ หรือยื่นหลักฐานเสนอราคาไม่ถูกต้อง หรือไม่ครบถ้วนตามข้อ ๓  หรือยื่นซองสอบราคาไม่ถูกต้องตามข้อ ๔ แล้ว คณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือผิดหลงเพียงเล็กน้อย หรือผิดพลาดไปจากเงื่อนไขของเอกสารสอบราคาในส่วนที่มิใช่สาระสำคัญ ทั้งนี้เฉพาะในกรณีที่พิจารณาเห็นว่า   จะเป็นประโยชน์ต่อองค์การบริหารส่วนตำบลควนพังเท่านั้น
                  
๕.๓  องค์การบริหารส่วนตำบลควนพังสงวนสิทธิไม่พิจารณาราคาของผู้เสนอราคา โดยไม่มีการผ่อนผันในกรณี ดังต่อไปนี้



(๑)ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคา หรือในหลักฐานการรับเอกสารสอบราคาขององค์การบริหารส่วนตำบลควนพัง
                          

(๒) ไม่กรอกชื่อนิติบุคคล หรือบุคคลธรรมดา หรือลงลายมือชื่อผู้เสนอราคาอย่างหนึ่งอย่างใด หรือทั้งหมดในใบเสนอราคา
             

 
(๓) เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น
              

(๔) ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้     ลงลายมือชื่อพร้อมประทับตรา (ถ้ามี) กำกับไว้


๕.๔ ในการตัดสินการสอบราคาหรือในการทำสัญญา คณะกรรมการเปิดซองสอบราคาหรือองค์การบริหารส่วนตำบลควนพัง  มีสิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้ องค์การบริหารส่วนตำบลมีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง


๕.๕ องค์การบริหารส่วนตำบลควนพัง ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้ และอาจพิจารณาเลือกซื้อในจำนวนหรือขนาด หรือเฉพาะรายการหนึ่ง     รายการใด หรืออาจจะยกเลิกการสอบราคาโดยไม่พิจารณาจัดซื้อเลยก็ได้สุดแต่จะพิจารณา ทั้งนี้                 เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลเป็นเด็ดขาด   ผู้เสนอราคาจะเรียกร้องค่าเสียหายใด ๆ มิได้ รวมทั้งองค์การบริหารส่วนตำบลจะพิจารณายกเลิกการสอบ
-๕ -
ราคาและลงโทษผู้เสนอราคาเสมือนเป็นผู้ทิ้งงาน หากมีเหตุที่เชื่อได้ว่าการเสนอราคากระทำไปโดยไม่สุจริตหรือมีการสมยอมกันในการเสนอราคา


ในกรณีผู้เสนอราคาต่ำสุดเสนอราคาต่ำจนคาดหมายได้ว่าไม่อาจดำเนินงานตามสัญญาได้คณะกรรมการเปิดซองสอบราคาหรือองค์การบริหารส่วนตำบลควนพัง จะให้ผู้เสนอราคารายนั้นชี้แจงและแสดงหลักฐานที่ทำให้เชื่อถือได้ว่าผู้เสนอราคาสามารถดำเนินการตามเอกสารสอบราคาซื้อได้สมบูรณ์ หากคำชี้แจงไม่สามารถรับฟังได้ องค์การบริหารส่วนตำบลควนพัง มีสิทธิจะไม่รับราคาของผู้เสนอราคารายนั้น

๖.การทำสัญญาซื้อขาย


๖.๑ ในกรณีที่ผู้ชนะการสอบราคาสามารถส่งมอบสิ่งของได้ครบถ้วนภายใน   ๕ วัน ทำการของทางราชการ นับแต่วันที่ทำข้อตกลงซื้อ องค์การบริหารส่วนตำบลจะพิจารณาจัดทำข้อตกลงเป็นหนังสือแทนการทำสัญญาตามแบบสัญญาดังระบุในข้อ ๑.๓ ก็ได้


๖.๒ ในกรณีที่ผู้ชนะการสอบราคาไม่สามารถส่งมอบสิ่งของได้ครบถ้วนภายใน ๕ วัน ทำการของทางราชการ หรือองค์การบริหารส่วนตำบลควนพัง เห็นว่าไม่สมควรจัดทำข้อตกลงเป็นหนังสือตามข้อ ๖.๑ ผู้ชนะการสอบราคาจะต้องทำสัญญาซื้อขายตามแบบสัญญาดังระบุในข้อ ๑.๓ กับองค์การบริหารส่วนตำบลภายใน   ๗ วัน นับถัดจากวันที่ได้รับแจ้งและจะต้องวางหลักประกันสัญญาเป็นจำนวนเงินเท่ากับร้อยละห้าของราคาสิ่งของที่สอบราคาได้ให้องค์การบริหารส่วนตำบลยึดถือไว้ในขณะทำสัญญา โดยใช้หลักประกันอย่างหนึ่งอย่างใดดังต่อไปนี้



(๑) เงินสด



(๒) เช็คที่ธนาคารสั่งจ่ายให้แก่องค์การบริหารส่วนตำบล โดยเป็นเช็คลงวันที่ทำสัญญาหรือก่อนหน้านั้นไม่เกิน  ๓  วันทำการของทางราชการ



(๓) หนังสือค้ำประกันของธนาคารภายในประเทศ ตามแบบหนังสือค้ำประกัน    ดังระบุในข้อ  ๑.๔






(๔) พันธบัตรรัฐบาลไทย


หลักประกันนี้จะคืนให้โดยไม่มีดอกเบี้ยภายใน  ๑๕  วัน นับถัดจากวันที่ผู้ชนะการสอบราคา (ผู้ขาย) พ้นจากข้อผูกพันตามสัญญาซื้อขายแล้ว

๗. อัตราค่าปรับ


ค่าปรับตามแบบสัญญาซื้อขาย ให้คิดในอัตราร้อยละ    ๐.๒๐  ต่อวัน

๘. การรับประกันความชำรุดบกพร่อง


ผู้ชนะการสอบราคาซึ่งได้ทำข้อตกลงเป็นหนังสือหรือทำสัญญาซื้อขายตามแบบดังระบุในข้อ ๑.๓ แล้วแต่กรณี จะต้องรับประกันความชำรุดบกพร่องของสิ่งของที่ซื้อขายที่เกิดขึ้นภายในระยะเวลา ไม่น้อยกว่า   ๑  ปี นับถัดจากวันที่ผู้ซื้อรับมอบ โดยผู้ขายต้องรับจัดการซ่อมแซมแก้ไขให้ใช้การได้ดีดังเดิม    ภายใน   ๗  วัน นับถัดจากวันที่ได้รับแจ้งความชำรุดบกพร่อง     
-๖ -

๙. ข้อสงวนสิทธิในการเสนอราคาและอื่น ๆ
                     
๙.๑ เงินค่าพัสดุสำหรับการซื้อครั้งนี้ ได้มาจากจากเงินอุดหนุนทั่วไป ปรากฏในแผนงานรักษาความสงบภายใน งานป้องกันภัยฝ่ายพลเรือนและระงับอัคคีภัย  ประจำปีงบประมาณ พ.ศ. ๒๕๕๖
                      
การลงนามในสัญญาจะกระทำได้ต่อเมื่อองค์การบริหารส่วนตำบลได้รับอนุมัติเงินค่าเครื่องรับส่งวิทยุ ระบบ VHF/FM  จากงบประมาณ เงินอุดหนุนทั่วไป แผนงานรักษาความสงบภายในงานป้องกันภัยฝ่ายพลเรือนและระงับอัคคีภัย ประจำปีงบประมาณ พ.ศ. ๒๕๕๖  แล้วเท่านั้น
                     
๙.๒ เมื่อองค์การบริหารส่วนตำบลได้คัดเลือกผู้เสนอราคารายใด  ให้เป็นผู้ขายและได้     ตกลงซื้อสิ่งของตามสอบราคาซื้อแล้ว ถ้าผู้ขายจะต้องสั่งหรือนำสิ่งของดังกล่าวเข้ามาจากต่างประเทศ และของนั้นต้องนำเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ตามที่    รัฐมนตรีว่าการกระทรวงคมนาคมประกาศกำหนด ผู้เสนอราคาซึ่งเป็นผู้ขายจะต้องปฏิบัติตามกฎหมาย      ว่าด้วยการส่งเสริมการพาณิชยนาวี ดังนี้
  


(๑) แจ้งการสั่งหรือนำสิ่งของที่ซื้อขายดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชยนาวีภายใน ๗ วัน นับตั้งแต่วันที่ผู้ขายสั่งหรือซื้อของจากต่างประเทศ     เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้



(๒) จัดการให้สิ่งของที่ซื้อขายดังกล่าวบรรทุกโดยเรือไทย หรือเรือที่มีสิทธิ  เช่นเดียวกับเรือไทยจากต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการ        ส่งเสริมการพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศ ยกเว้นให้บรรทุกโดยเรืออื่น



(๓) ในกรณีที่ไม่ปฏิบัติตาม (๑) หรือ (๒) ผู้ขายจะต้องรับผิดตามกฎหมายว่าด้วย   การส่งเสริมการพาณิชยนาวี
                       ๙.๓ ผู้เสนอราคาซึ่งองค์การบริหารส่วนตำบล ได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดระบุในข้อ ๖  องค์การบริหารส่วนตำบลอาจพิจารณาเรียกร้องให้  ชดใช้ความเสียหาย (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ

        ๙.๔ องค์การบริหารส่วนตำบลสงวนสิทธิที่จะแก้ไข เพิ่มเติมเงื่อนไขหรือ ข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด (ถ้ามี)







องค์การบริหารส่วนตำบลควนพัง





        วันที่  ๒๗   เดือน   สิงหาคม   พ.ศ. ๒๕๕๖















